- Details
-
Published: Wednesday, 12 October 2016 13:16
-
Written by Ama Kambon
Onipadua
Tikwankoraa mu Mogyatuo Ho Banbɔ (TMHB)
Sɛ obi tiri bɔ ɛboɔ a, mogya tumi tu no pii. Sɛ ɛba saa a, gyina n’atikɔ na fa wo nsateaa nyinaa mia ne kɔn ntini no so. Yei bɛme mogya no ano atwa anaasɛ mogya no ano bɛbrɛ ase.
Sɛ etire ho soa a, fa wo nsa mia so dendeenden. Ɛno akyi no, fa ɛsa bɔ nsunwunu mu na fa to so. Ɛbɛma mogya a ɛtu gu tikwankoraa wedeɛ ase no atwa.
Ɛse Bɔbea (ƐB)
Ɛse baako biara wɔ nkyekyɛmu mmiɛnsa. Ɔfa a ɛdi kan no wɔfrɛ no AHENKYƐ. Ahenkyɛ yɛ ɛse fa bi a ɛyɛ fitaa na ɛwɔ ɛse nam no soro. Ɛfiri hɔ de kɔsi ɛse ase no nso na wɔfrɛ no NHINI.
Yei na ɛtim ɛse nam mu ma ɛtumi gyina hɔ pintinn. Ɛse wɔ hɔ no, tokuro ketewa bi da mu firi aseɛ de kɔ soro. Saa tokuro yi mu na mogya ne ehon ntini fa ba ɛse mu.
Nsono Ketewa (NK)
Nsono ketewa yɛ honam teaa bi a ne tenten yɛ anammɔn nson ne fa. Nsono ketewa yi toa afuro so. Sɛdeɛ ɛware nti, abobɔ agu faako, ɛnna nsono kɛseɛ atwa ho ahyia te sɛ kahyire.
Sɛ wopae nsono ketewa mu a, wobɛhunu sɛ honam apɔapɔ nkentenkete bi sisi mu te sɛ nwi anaasɛ ago ntoma. Yeinom na ɛtwetwe aduane a onipa di nyinaa de kɔbɔ mogya mu.
Bɔnwoma Kotokuo (BK)
Bɔnwoma kotokuo yɛ adidie ne ɔnom akwaa ketewa bi a ɛtare berɛboɔ ase. Ne bɔbea te sɛ paya anaasɛ bɛntoa. Ɛtoa yɛ kurukuruwa, ano nso yɛ feafea.
Ɛha na bɔnwoma a berɛboa atwetwe afiri mogya mu bɛgu. Dwuma baako a bɔnwoma kotokuo die ne sɛ, ɛsɔne bɔnwoma so anaasɛ ɛtwetwe emu nsuo ma ɛyɛ pikaa. Bɔnwoma na ɛboa sradeɛ a onipa die no ma ɛnane yɛ mogya.
- Details
-
Published: Wednesday, 04 May 2016 14:29
-
Written by Ama Kambon
Akuafoɔ nsɛmmisa
- Adwuma bɛn na Agya Ado yɛ?
Agya Ado yɛ okuafoɔ.
- Ɛhe na Ɛna Asɔ yɛ n’afuo no?
Ɛna Asɔ de ɛsɔ twitwa nua nketewa a ɛwɔ afuo no so.
- Ɛdeɛn na Agya Ado de dɔ ne n’afuo?
Ɔde ɛsɔ na ɛdɔ n’afuo.
- Ɛdeɛn na Ɛna Asɔ de dua ne mankani?
Ɔde asɔ na ɛdua ne mankani.
- Nnuane mmienu bɛn bi na wɔde aburoo yɛ?
Nnuane mmienu ne sɛ wɔde aburoo no yɛ dɔkono ne banku.
- Ɛhefa na Agya Ado de n’aburoo gu so?
Ɔde gu pata so.
- Ɛdeɛn aduane na Ɛna Asɔ de ne mankani yɛ?
Ɛna Asɔ na ɔde mankani no yɛ fufuo.
- Aduane bɛn na mmɔfra no di Fiada biara?
Wɔdi abɛkwan ne mankani fufuo.
- Ɛdeɛn na Ɛna Asɔ de n’abɛ yɛ?
Ɔde n’abɛ noa abɛkwan.
10. Adɛn nti na mmɔfra pɛ fufuo ne abɛkwan?
Ɛfiri sɛ ɛyɛ wɔn dɛ.
eng_Latn unk eng_Latn unk eng_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn eng_Latn unk eng_Latn unk eng_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn twi_Latn